ประกาศกระทรวงสาธารณสุขประกาศกระทรวงสาธารณสุขเรื่องการอนุญาตให้บุคคลทำการประกอบโรคศิลปะโดยอาศัยศาสตร์การแพทย์แผนจีนพ.ศ. ๒๕๕๒[๑] ตามที่กระทรวงสาธารณสุขได้ออกประกาศกระทรวงสาธารณสุข ฉบับที่ ๑ (พ.ศ. ๒๕๔๓) เรื่องการอนุญาตให้บุคคลทำการประกอบโรคศิลปะโดยอาศัยศาสตร์การแพทย์แผนจีน ซึ่งประกาศกระทรวงสาธารณสุขฉบับดังกล่าวได้กำหนดให้บุคคลที่ได้ศึกษาการแพทย์แผนจีนสืบต่อกันมาจากบรรพบุรุษหรือมีประสบการณ์ในการประกอบโรคศิลปะโดยอาศัยศาสตร์การแพทย์แผนจีนยื่นขอหนังสืออนุญาตภายใน ๙๐ วันนับแต่วันที่ประกาศฉบับนี้ได้ประกาศในราชกิจจานุเบกษา หากพ้นกำหนดเวลาดังกล่าวให้ถือว่าบุคคลนั้นไม่มีสิทธิยื่นคำร้องขอหนังสืออนุญาตตลอดไปจากผลของประกาศดังกล่าวทำให้มีบุคคลซึ่งไม่ทราบเรื่องมายื่นคำร้องขอหนังสืออนุญาตไม่ทันภายในกำหนดระยะเวลาทำให้เสียสิทธิไปและมีกลุ่มสืบทอดจากบรรพบุรุษที่มายื่นขอหนังสืออนุญาต แต่ในเบื้องต้นสอบคัดกรององค์ความรู้ศาสตร์การแพทย์แผนจีนไม่ผ่านเกณฑ์และถูกตัดสิทธิในการสอบแก้ตัวใหม่ซึ่งบุคคลเหล่านี้ยังมีความต้องการประกอบโรคศิลปะโดยอาศัยศาสตร์การแพทย์แผนจีนอยู่ดังนั้น เพื่อให้แพทย์แผนจีนทั้งหลายเข้าสู่ระบบของกฎหมายและมีคุณภาพ และมาตรฐานในการประกอบโรคศิลปะโดยอาศัยศาสตร์การแพทย์แผนจีนกระทรวงสาธารณสุขจึงเห็นควรให้มีการปรับปรุงแก้ไขประกาศกระทรวงสาธารณสุขดังกล่าวต่อไปฉะนั้นอาศัยอำนาจตามความในมาตรา ๓๑ แห่งพระราชบัญญัติการประกอบโรคศิลปะ พ.ศ. ๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๓๔ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบัญญัติแห่งกฎหมายรัฐมนตรีว่าการกระทรวงสาธารณสุข โดยคำแนะนำของคณะกรรมการการประกอบโรคศิลปะจึงออกประกาศกระทรวงสาธารณสุขไว้ ดังต่อไปนี้ข้อ๑ ให้ยกเลิกประกาศกระทรวงสาธารณสุขฉบับที่ ๑ (พ.ศ. ๒๕๔๓) เรื่องการอนุญาตให้บุคคลทำการประกอบโรคศิลปะโดยอาศัยศาสตร์การแพทย์แผนจีนข้อ๒ ในประกาศนี้การแพทย์แผนจีน หมายความว่า การกระทำต่อมนุษย์เกี่ยวกับการตรวจการวินิจฉัย การบำบัดโรค การป้องกันโรคหรือการฟื้นฟูสมรรถภาพของร่างกายตามศาสตร์และความรู้แบบแพทย์แผนจีนที่ถ่ายทอดและพัฒนาสืบต่อกันมาหรือตามการศึกษาจากสถาบันการศึกษาในระดับอุดมศึกษาในหลักสูตรไม่ต่ำกว่าห้าปีของประเทศนั้นและคณะกรรมการการประกอบโรคศิลปะให้การรับรองหนังสืออนุญาต หมายความว่าหนังสืออนุญาตให้ทำการประกอบโรคศิลปะโดยอาศัยศาสตร์การแพทย์แผนจีนคณะกรรมการ หมายความว่าคณะกรรมการการประกอบโรคศิลปะข้อ๓คุณสมบัติของบุคคลที่จะขอหนังสืออนุญาต มีดังนี้๓.๑เป็นบุคคลที่มีสัญชาติไทย หรือสัญชาติอื่นที่ได้รับอนุญาตให้อยู่ในประเทศไทยไม่น้อยกว่าสามปีและได้สำเร็จการศึกษาหลักสูตรการแพทย์แผนจีนจากสถาบันการศึกษาในหลักสูตรไม่ต่ำกว่าห้าปีของประเทศนั้นและต้องได้รับอนุญาตให้ประกอบโรคศิลปะในประเทศที่สำเร็จการศึกษาและได้ผ่านการประเมินความรู้ และจรรยาบรรณแห่งวิชาชีพจากคณะกรรมการการประกอบโรคศิลปะแล้วหรือ๓.๒เป็นผู้เชี่ยวชาญการแพทย์แผนจีนที่กระทรวงสาธารณสุขเชิญเป็นที่ปรึกษาข้อ๔การขอหนังสืออนุญาตให้ยื่นคำขอตามแบบที่กำหนดท้ายประกาศนี้ ณกองการประกอบโรคศิลปะ กรมสนับสนุนบริการสุขภาพ ซึ่งหนังสืออนุญาตดังกล่าวให้มีระยะเวลาสองปีนับแต่วันที่คณะกรรมการรับรองและสามารถต่ออายุหนังสืออนุญาตได้คราวละไม่เกินสองปีข้อ๕ บุคคลที่ได้รับหนังสืออนุญาตตามข้อ๓.๒ จะต้องปฏิบัติงานในสถานพยาบาลและปฏิบัติตามเงื่อนไขที่คณะกรรมการกำหนดข้อ๖ บุคคลที่ได้รับหนังสืออนุญาตจะต้องทำการประกอบโรคศิลปะโดยอาศัยศาสตร์การแพทย์แผนจีนตามมาตรา๓๗ และต้องรักษาจรรยาบรรณแห่งวิชาชีพตามมาตรา ๓๘ โดยอนุโลมข้อ๗ให้คณะกรรมการแต่งตั้งคณะอนุกรรมการเพื่อปฏิบัติการตามประกาศนี้ข้อ๘ หากมีปัญหาการปฏิบัติตามประกาศนี้ให้ประธานคณะกรรมการเป็นผู้วินิจฉัยข้อ๙ให้บุคคลที่มีสัญชาติไทยหรือสัญชาติอื่นที่ได้รับอนุญาตให้อยู่ในประเทศไทยไม่น้อยกว่าสามปีและได้ศึกษาการแพทย์แผนจีนสืบต่อกันมาจากบรรพบุรุษหรือมีประสบการณ์ในการประกอบโรคศิลปะโดยอาศัยศาสตร์การแพทย์แผนจีนอย่างยาวนานให้มีสิทธิยื่นคำร้องขอหนังสืออนุญาตตามข้อ๔ โดยจะต้องปฏิบัติตามเงื่อนไขที่คณะกรรมการกำหนดประกาศ ณ วันที่ ๖กุมภาพันธ์ พ.ศ. ๒๕๕๒วิทยา แก้วภราดัยรัฐมนตรีว่าการกระทรวงสาธารณสุขปริยานุช/จัดทำ๒๔ กุมภาพันธ์ ๒๕๕๒โชติกานต์/ปรับปรุง๑๔ พฤศจิกายน ๒๕๕๙[๑] ราชกิจจานุเบกษาเล่ม ๑๒๖/ตอนพิเศษ ๒๖ ง/หน้า ๙/๑๖ กุมภาพันธ์ ๒๕๕๒